**ЎЗБЕКИСТОН РЕСПУБЛИКАСИ КОНСТИТУЦИЯСИДАН КЎЧИРМА**

**XXIII боб. Сайлов тизими**

[*Олдинги*](https://www.lex.uz/acts/20596?ONDATE=08.12.1992%2000#96020)*таҳрирга қаранг.*

**117-модда.**

Ўзбекистон Республикасининг фуқаролари давлат ҳокимияти вакиллик органларига сайлаш ва сайланиш ҳуқуқига эгадирлар. Ҳар бир сайловчи бир овозга эга. Овоз бериш ҳуқуқи, ўз хоҳиш иродасини билдириш тенглиги ва эркинлиги қонун билан кафолатланади.

[*Олдинги*](https://www.lex.uz/acts/20596?ONDATE=01.07.2004%2000#96027)*таҳрирга қаранг.*

Ўзбекистон Республикаси Президенти сайлови, Ўзбекистон Республикаси Олий Мажлисининг Қонунчилик палатасига ҳамда Қорақалпоғистон Республикаси Жўқорғи Кенгесига, вилоятлар, туманлар, шаҳарлар давлат ҳокимияти вакиллик органларига сайлов тегишинча уларнинг конституциявий ваколат муддати тугайдиган йилда — октябрь ойи учинчи ўн кунлигининг биринчи якшанбасида ўтказилади. Сайловлар умумий, тенг ва тўғридан-тўғри сайлов ҳуқуқи асосида яширин овоз бериш йўли билан ўтказилади. Ўзбекистон Республикасининг ўн саккиз ёшга тўлган фуқаролари сайлаш ҳуқуқига эгадирлар.

*(117-модданинг иккинчи қисми Ўзбекистон Республикасининг 2021 йил 8 февралдаги ЎРҚ-670-сонли*[*Қонуни*](https://www.lex.uz/acts/5272102?ONDATE=09.02.2021%2000#5273195)*таҳририда — Қонун ҳужжатлари маълумотлари миллий базаси, 09.02.2021 й., 03/21/670/0089-сон)*

Ўзбекистон Республикаси Олий Мажлисининг Сенати аъзолари Қорақалпоғистон Республикаси Жўқорғи Кенгеси, вилоятлар, туманлар ва шаҳарлар давлат ҳокимияти вакиллик органлари депутатларининг тегишли қўшма мажлисларида мазкур депутатлар сайланганидан сўнг бир ой ичида улар орасидан яширин овоз бериш йўли билан сайланадилар.

[*Олдинги*](https://www.lex.uz/acts/20596?ONDATE=01.07.2004%2000#96032)*таҳрирга қаранг.*

Суд томонидан муомалага лаёқатсиз деб топилган фуқаролар, шунингдек суд ҳукми билан озодликдан маҳрум этиш жойларида сақланаётган шахслар сайланиши мумкин эмас.

Суд томонидан муомалага лаёқатсиз деб топилган, шунингдек оғир ва ўта оғир жиноятлар содир этганлиги учун суднинг ҳукми билан озодликдан маҳрум этиш жойларида сақланаётган шахслар сайловда иштирок этмайди. Бошқа ҳар қандай ҳолларда фуқароларнинг сайлов ҳуқуқларини тўғридан-тўғри ёки билвосита чеклашга йўл қўйилмайди.

*(117-модданинг тўртинчи қисми Ўзбекистон Республикасининг 2019 йил 4 сентябрдаги ЎРҚ-563-сонли*[*Қонунига*](https://www.lex.uz/acts/4497111#4498370)*асосан тўртинчи ва бешинчи қисмлар билан алмаштирилган — Қонун ҳужжатлари маълумотлари миллий базаси, 05.09.2019 й., 03/19/563/3685-сон)*

Ўзбекистон Республикаси фуқароси бир вақтнинг ўзида иккидан ортиқ давлат ҳокимияти вакиллик органининг депутати бўлиши мумкин эмас.

[*Олдинги*](https://www.lex.uz/acts/20596?ONDATE=01.07.2004%2000#2371533)*таҳрирга қаранг.*

Ўзбекистон Республикаси Президенти сайловини, Ўзбекистон Республикаси Олий Мажлисига сайловни, шунингдек Ўзбекистон Республикаси референдумини ташкил этиш ва ўтказиш учун Ўзбекистон Республикаси Олий Мажлиси томонидан фаолиятининг асосий принциплари мустақиллик, қонунийлик, коллегиаллик, ошкоралик ва адолатлиликдан иборат бўлган Ўзбекистон Республикаси Марказий сайлов комиссияси тузилади.

[*Олдинги*](https://www.lex.uz/acts/20596?ONDATE=05.09.2019%2000#4507727)*таҳрирга қаранг.*

Ўзбекистон Республикаси Марказий сайлов комиссияси ўз фаолиятини доимий асосда амалга оширади ва ўз фаолиятида Ўзбекистон Республикаси Конституциясига ва бошқа қонун ҳужжатларига амал қилади.

*(117-модданинг саккизинчи қисми Ўзбекистон Республикасининг 2021 йил 8 февралдаги ЎРҚ-671-сонли*[*Қонуни*](https://www.lex.uz/acts/5272639?ONDATE=09.02.2021%2001#5278881)*таҳририда — Қонун ҳужжатлари маълумотлари миллий базаси, 09.02.2021 й., 03/21/671/0093-сон)*

Ўзбекистон Республикаси Марказий сайлов комиссиясининг аъзолари Қорақалпоғистон Республикаси Жўқорғи Кенгесининг, халқ депутатлари вилоятлар ва Тошкент шаҳар Кенгашларининг тавсияси бўйича Ўзбекистон Республикаси Олий Мажлисининг Қонунчилик палатаси ва Сенати томонидан сайланади.

Ўзбекистон Республикаси Марказий сайлов комиссиясининг Раиси комиссия аъзолари орасидан Ўзбекистон Республикаси Президентининг тақдими бўйича комиссия мажлисида сайланади.

*(117-модда Ўзбекистон Республикасининг 2014 йил 16 апрелдаги ЎРҚ-366-сонли*[*Қонунига*](https://www.lex.uz/acts/2371162?ONDATE=17.04.2014%2000#2371226)*асосан олтинчи — тўққизинчи қисмлар билан тўлдирилган — ЎР ҚҲТ, 2014 й., 16-сон, 176-модда)*

Сайлов ўтказиш тартиби қонун билан белгиланади.

**90-модда.**

Ўзбекистон Республикаси Президенти лавозимига ўттиз беш ёшдан кичик бўлмаган, давлат тилини яхши биладиган, бевосита сайловгача камида 10 йил Ўзбекистон ҳудудида муқим яшаётган Ўзбекистон Республикаси фуқароси сайланиши мумкин. Айни бир шахс сурункасига икки муддатдан ортиқ Ўзбекистон Республикасининг Президенти бўлиши мумкин эмас.

[*Олдинги*](https://www.lex.uz/acts/20596?ONDATE=01.07.2004%2000#2216662)*таҳрирга қаранг.*

Ўзбекистон Республикасининг Президенти Ўзбекистон Республикасининг фуқаролари томонидан умумий, тенг ва тўғридан-тўғри сайлов ҳуқуқи асосида яширин овоз бериш йўли билан беш йил муддатга сайланади. Президентни сайлаш тартиби Ўзбекистон Республикасининг қонуни билан белгиланади.

**ЎЗБЕКИСТОН РЕСПУБЛИКАСИ САЙЛОВ КОДЕКСИДАН КЎЧИРМА**

**8-боб. Номзодларни ва уларнинг ишончли вакилларини рўйхатга олиш, уларнинг ҳуқуқий мақоми**

**40-модда. Номзодларни рўйхатга олиш тартиби**

Ўзбекистон Республикаси Президентлигига ва Қонунчилик палатаси депутатлигига номзодлар Марказий сайлов комиссияси томонидан рўйхатга олинади, маҳаллий Кенгашлар депутатлигига номзодларни рўйхатга олишни эса тегишли вилоят, туман ва шаҳар сайлов комиссияси амалга оширади.

Номзод этиб рўйхатга олинган шахсга рўйхатга олинганлик гувоҳномаси берилади.

Номзодларни рўйхатга олиш сайловга ўттиз беш кун қолганида тугалланади.

Номзодлар рўйхатга олинганидан кейин беш кунлик муддатда тегишли сайлов комиссияси рўйхатга олинганлик тўғрисидаги хабарни номзоднинг фамилиясини, исмини, отасининг исмини, туғилган йилини, партияга мансублигини, эгаллаб турган лавозимини (машғулотининг турини), иш ва яшаш жойини, шунингдек уни номзод этиб кўрсатган сиёсий партияни кўрсатган ҳолда эълон қилади.

*LexUZ шарҳи*

*Қаранг: мазкур Кодекснинг*[*64*](javascript:scrollText(4388864))*,*[*72*](javascript:scrollText(4389001))*,*[*92-моддалари*](javascript:scrollText(4389588))*.*

**41-модда. Номзодлар фаолиятининг кафолатлари**

Рўйхатга олинган барча номзодлар тенг ҳуқуқларга эга бўлади.

*LexUZ шарҳи*

*Қаранг: мазкур Кодекснинг*[*40*](javascript:scrollText(4388501))*,*[*64*](javascript:scrollText(4388864))*,*[*72*](javascript:scrollText(4389001))*,*[*92-моддалари*](javascript:scrollText(4389588))*.*

[*Олдинги*](https://lex.uz/docs/4386848?ONDATE=26.06.2019%2000#4388508)*таҳрирга қаранг.*

Номзодлар сайловчилар билан учрашувлар ўтказиш, сайловолди йиғилишларида, телевидение ва радио орқали сўзга чиқиш даврида ишлаб чиқариш ёки хизмат вазифаларини бажаришдан ўртача ойлик иш ҳақи сақланган ҳолда озод бўлиш ҳуқуқига эга.

*(41-модданинг иккинчи қисми Ўзбекистон Республикасининг 2021 йил 8 февралдаги ЎРҚ-670-сонли*[*Қонуни*](https://lex.uz/docs/5272102?ONDATE=09.02.2021%2000#5273323)*таҳририда — Қонун ҳужжатлари маълумотлари миллий базаси, 09.02.2021 й., 03/21/670/0089-сон)*

Номзодлар рўйхатга олинганидан кейин сайлов округи доирасида, Ўзбекистон Республикаси Президентлигига номзодлар эса Ўзбекистон Республикаси ҳудуди доирасида давлат йўловчилар транспортининг барча турларида (бундан шаҳар йўловчи транспорти, такси ва бошқа транспорт турларининг буюртма йўналишлари мустасно) текинга юриш ҳуқуқига эга. Сайлов округидан ташқарида яшовчи депутатликка номзод сайлов округига бориш ва яшаш жойига қайтиш учун уларда текинга юриш ҳуқуқидан фойдаланади.

Номзодларнинг хизмат сафари ва бошқа харажатлари сайловни ўтказиш учун ажратилган маблағлар ҳисобидан тўланади.

Ўзбекистон Республикаси Президентлигига номзодлар Ўзбекистон Республикаси Бош прокурорининг розилигисиз жиноий жавобгарликка тортилиши, ҳибсга олиниши ёки уларга нисбатан суд тартибида бериладиган маъмурий жазо чоралари қўлланилиши мумкин эмас. Бундай розилик берилган тақдирда, Ўзбекистон Республикаси Бош прокурори Марказий сайлов комиссиясини бу ҳақда дарҳол хабардор этади.

Ўзбекистон Республикаси Президентлигига номзодларни мажбурий келтиришга, худди шунингдек уларнинг шахсий буюмларини, юкини, транспортини, турар жойи ва хизмат хоналарини кўздан кечиришга йўл қўйилмайди.

*LexUZ шарҳи*

*Қаранг: мазкур Кодекснинг*[*40*](javascript:scrollText(4388501))*,*[*42-моддалари*](javascript:scrollText(4388513))*.*

**42-модда. Номзодлик мақомидан маҳрум этиш. Номзоднинг номзодликдан воз кечиши**

Сиёсий партия у ёки бу шахсни номзод этиб кўрсатиш тўғрисидаги ўз қарорини сайловга кечи билан ўн беш кун қолганида бекор қилиш ҳуқуқига эга, бу шахс тегишли сайлов комиссияси томонидан номзодлик мақомидан маҳрум этилиши мумкин. Сиёсий партия номзодлар кўрсатиш муддати тугагунига қадар тегишли сайлов комиссиясига янги номзодни рўйхатга олиш тўғрисида таклиф киритиши мумкин.

Сиёсий партия фаолиятининг тугатилганлиги номзодни шу партиядан сайловда иштирок этиш ҳуқуқидан маҳрум этади.

Номзод сайловга қадар исталган вақтда номзодликдан воз кечиши мумкин. Бунинг учун у тегишли сайлов комиссиясига ариза билан мурожаат қилади.

[*Олдинги*](https://lex.uz/docs/4386848?ONDATE=26.06.2019%2000#5281166)*таҳрирга қаранг.*

Номзод сайловга қадар вафот этган, сайлов ҳуқуқидан маҳрум бўлган ёхуд номзодликдан чақириб олинган тақдирда нашр этилган сайлов бюллетенларидан ушбу номзоднинг фамилияси, исми ва отасининг исми ёзилган сатр ўчирилади. Муддатидан олдин овоз бериш жараёнида бундай номзодни ёқлаб берилган овозлар участка сайлов комиссиялари томонидан овозларни санаб чиқиш чоғида ҳақиқий эмас деб топилади.

*(42-модда Ўзбекистон Республикасининг 2021 йил 8 февралдаги ЎРҚ-670-сонли*[*Қонунига*](https://lex.uz/docs/5272102?ONDATE=09.02.2021%2000#5273325)*асосан тўртинчи қисм билан тўлдирилган — Қонун ҳужжатлари маълумотлари миллий базаси, 09.02.2021 й., 03/21/670/0089-сон)*

**12-боб. Ўзбекистон Республикаси Президенти сайловининг ўзига хос хусусиятлари**

**61-модда. Ўзбекистон Республикаси Президентлигига номзодга қўйиладиган талаблар**

Ўзбекистон Республикаси Президенти беш йил муддатга сайланади. Айни бир шахс сурункасига икки муддатдан ортиқ Ўзбекистон Республикаси Президенти бўлиши мумкин эмас.

Ўттиз беш ёшдан кичик бўлмаган, давлат тилини яхши биладиган, бевосита сайловгача камида ўн йил Ўзбекистон ҳудудида муқим яшаётган фуқаро Ўзбекистон Республикаси Президенти этиб сайланиши мумкин.

Қуйидагилар:

қасддан содир этилган жинояти учун илгари судланган фуқаролар;

диний ташкилотлар ва бирлашмаларнинг профессионал хизматчилари Ўзбекистон Республикаси Президентлигига номзод этиб рўйхатга олинмайди.

**62-модда. Ўзбекистон Республикаси Президентлигига номзодлар кўрсатиш ҳуқуқи**

Сиёсий партия сайлов кампанияси бошланганлиги эълон қилинган кундан камида тўрт ой олдин Ўзбекистон Республикаси Адлия вазирлиги томонидан рўйхатга олинган тақдирдагина Ўзбекистон Республикаси Президентлигига номзод кўрсатиши мумкин.

*LexUZ шарҳи*

*Қаранг: Ўзбекистон Республикасининг «Сиёсий партиялар тўғрисида»ги Қонунининг*[*8-моддаси*](https://lex.uz/docs/54191#54313)*.*

**63-модда. Ўзбекистон Республикаси Президенти сайловида иштирок этиш учун сиёсий партиялар томонидан тақдим этиладиган ҳужжатлар**

Ўзбекистон Республикаси Президенти сайловида иштирок этиш учун сиёсий партия сайловга камида етмиш кун қолганида Марказий сайлов комиссиясига қуйидагиларни тақдим этиши керак:

сайловда иштирок этиш тўғрисида партия раҳбари томонидан имзоланган ариза;

Ўзбекистон Республикаси Адлия вазирлигининг сиёсий партия рўйхатга олинганлиги тўғрисидаги маълумотларни ўз ичига олган маълумотнома;

Ўзбекистон Республикаси Президентлигига бўлажак номзод тўғрисидаги маълумотлар.

Ушбу модданинг [биринчи қисмида](javascript:scrollText(4388857))кўрсатилган ҳужжатлар тақдим этилгач, Марказий сайлов комиссияси сиёсий партиянинг ваколатли вакилига ҳужжатлар қабул қилиб олинган сана ва вақт кўрсатилган маълумотнома беради. Марказий сайлов комиссияси тақдим этилган ҳужжатлар асосида партиянинг сайловда иштирок этишига ижозат бериш тўғрисида беш кунлик муддат ичида узил-кесил қарор қабул қилади ҳамда сиёсий партиянинг ваколатли вакилига рўйхатга олинганлик гувоҳномасини ва белгиланган намунадаги имзо варақаларининг бланкаларини беради. Сайловда иштирок этувчи партияларнинг рўйхати аризаларнинг келиб тушиши навбати тартибида марказий матбуотда эълон қилинади.

**64-модда. Ўзбекистон Республикаси Президентлигига номзодлар кўрсатиш тартиби**

Ўзбекистон Республикаси Президентлигига номзодлар кўрсатиш сайловга олтмиш беш кун қолганида бошланади ва қирқ беш кун қолганида тугайди.

Ўзбекистон Республикаси Президентлигига номзодлар кўрсатиш сиёсий партияларнинг юқори органлари томонидан амалга оширилади.

Сиёсий партиянинг юқори органи Ўзбекистон Республикаси Президентлигига битта номзод кўрсатиши мумкин.

Сиёсий партия Ўзбекистон Республикаси Президентлигига фақат ўз партияси аъзолари орасидан ёки партиясизни номзод этиб кўрсатишга ваколатлидир. Ўзбекистон Республикаси Президентлигига номзод кўрсатилганлиги тўғрисида баённома тузилади.

Сиёсий партиянинг раҳбари Ўзбекистон Республикаси Президентлигига номзодни рўйхатга олишни илтимос қилиб Марказий сайлов комиссиясига ариза билан мурожаат этади. Аризага қуйидагилар илова қилинади:

сиёсий партия юқори органининг Ўзбекистон Республикаси Президентлигига номзод кўрсатиш тўғрисидаги қарори;

сиёсий партия юқори органи мажлисининг Ўзбекистон Республикаси Президентлигига номзод кўрсатиш тўғрисидаги баённомаси, унда Ўзбекистон Республикаси Президентлигига номзоднинг фамилияси, исми, отасининг исми, туғилган санаси, касби, лавозими (машғулотининг тури), иш ва яшаш жойи, партиявийлиги кўрсатилади;

Ўзбекистон Республикаси Президентлигига номзоднинг ўз номзоди овозга қўйилишига рози эканлиги тўғрисидаги аризаси;

Ўзбекистон Республикаси Президентлигига кўрсатилган номзодни қўллаб-қувватловчи имзо варақалари. Сиёсий партия томонидан тақдим этилган имзо варақаларида Ўзбекистон Республикаси жами сайловчилари умумий сонининг камида бир фоизининг имзоси бўлиши керак. Бунда сиёсий партия битта маъмурий-ҳудудий тузилмада (Қорақалпоғистон Республикаси, вилоят, Тошкент шаҳри) имзолар умумий сонининг кўпи билан саккиз фоизини тўплаши мумкин.

*LexUZ шарҳи*

*Қаранг: Ўзбекистон Республикаси Марказий сайлов комиссиясининг 2019 йил 11 сентябрдаги 933-сон қарори билан тасдиқланган «Ўзбекистон Республикаси Олий Мажлиси Қонунчилик палатаси сайловида иштирок этиш учун сиёсий партиялар томонидан имзоларни тўплаш ва имзо варақалари тўғри тўлдирилганлигини текшириш тартиби тўғрисида*[*низом*](https://lex.uz/docs/4539262#4539358)*».*

Ҳужжатларни тақдим этган шахсга Марказий сайлов комиссияси ҳужжатлар қабул қилиб олинган сана ва вақт кўрсатилган маълумотнома беради.

Марказий сайлов комиссияси тақдим этилган ҳужжатларни беш кунлик муддат ичида текшириб чиқади ва уларнинг ушбу Кодекс талабларига мувофиқлиги тўғрисида хулоса беради.

Марказий сайлов комиссияси рўйхатга олиш учун тақдим этилган ҳужжатларда аниқланган номувофиқликлар ва ушбу Кодекс талабларидан четга чиқиш ҳоллари тўғрисида тегишли сиёсий партияларнинг раҳбарларига маълум қилади. Сиёсий партия ҳужжатлардаги аниқланган номувофиқликлар ва хатоларни икки кунлик муддатда тузатишга ҳамда уларни Марказий сайлов комиссиясига тақдим этишга ҳақли.

Марказий сайлов комиссияси Ўзбекистон Республикаси Президентлигига номзодларни рўйхатга олиш учун ҳужжатларни қабул қилишни рўйхатга олиш муддати тугалланишига етти кун қолганида якунлайди.

**65-модда. Ўзбекистон Республикаси Президенти лавозимига киришиш**

Ўзбекистон Республикаси Президенти Марказий сайлов комиссияси томонидан Ўзбекистон Республикаси Президенти сайлови натижалари расмий равишда эълон қилинган кундан эътиборан кечи билан икки ой ичида Ўзбекистон Республикаси Олий Мажлиси палаталарининг қўшма мажлисида қасамёд қилган пайтдан эътиборан ўз лавозимига киришади.

Амалдаги Ўзбекистон Республикаси Президенти ўз ваколатларини янги сайланган Ўзбекистон Республикаси Президенти лавозимга киришгунига қадар бажаради.

**66-модда. Ўзбекистон Республикаси Президентлигига муддатидан илгариги сайлов**

Ўзбекистон Республикасининг амалдаги Президенти ўз вазифаларини бажара олмайдиган ҳолатларда унинг вазифа ва ваколатлари вақтинча Сенат Раисининг зиммасига юклатилади, бунда уч ой муддат ичида, ушбу Кодексга тўлиқ мувофиқ ҳолда мамлакат Президенти сайлови ўтказилади.

Ўзбекистон Республикасининг Қонуни

**Сайлов қонунчилиги такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисидаги қонундан**

**кўчирма**

**4-модда.** Ўзбекистон Республикасининг 2019 йил 25 июнда қабул қилинган ЎРҚ-544-сонли Қонуни билан тасдиқланган Ўзбекистон Республикасининг Сайлов [кодексига](http://lex.uz/ru/docs/4386848) (Ўзбекистон Республикаси Олий Мажлиси палаталарининг Ахборотномаси, 2019 йил, № 6, 327-модда) қуйидаги ўзгартиш ва қўшимчалар киритилсин:

1) [10-модда](http://lex.uz/ru/docs/4386848?ONDATE=26.06.2019%2000#4387552):

[биринчи қисми](http://lex.uz/ru/docs/4386848?ONDATE=26.06.2019%2000#4387555) қуйидаги таҳрирда баён этилсин:

«Ўзбекистон Республикаси Президенти сайловини, Қонунчилик палатаси депутатлари, вилоятлар ва Тошкент шаҳар Кенгашлари депутатлари сайловини ўтказиш бўйича сайлов участкалари туманлар ва шаҳарлар ҳокимликларининг тақдимномасига биноан округ сайлов комиссиялари томонидан, туман, шаҳар Кенгашлари депутатлари сайловини ўтказиш бўйича сайлов участкалари эса туман, шаҳар сайлов комиссиялари томонидан тузилади»;

[тўртинчи қисмидаги](http://lex.uz/ru/docs/4386848?ONDATE=26.06.2019%2000#4387559) «округ комиссиялари» деган сўзлар «округ сайлов комиссиялари» деган сўзлар билан алмаштирилсин;

2) 19-модданинг [иккинчи қисмидаги](http://lex.uz/ru/docs/4386848?ONDATE=26.06.2019%2000#4387716) «етти — ўн беш» деган сўзлар «ўн бир — йигирма бир» деган сўзлар билан алмаштирилсин;

3) [20-модда](http://lex.uz/ru/docs/4386848?ONDATE=26.06.2019%2000#4387719):

[учинчи хатбошисидаги](http://lex.uz/ru/docs/4386848?ONDATE=26.06.2019%2000#4387722) «комиссияси» деган сўз «сайлов комиссияси» деган сўзлар билан алмаштирилсин;

қуйидаги мазмундаги иккинчи қисм билан тўлдирилсин:

«Туман, шаҳар (бундан Тошкент шаҳар сайлов комиссияси мустасно) сайлов комиссияси мазкур Кодекснинг 22, 23, 31, 32, 59, 60 ва 95-моддаларида назарда тутилган округ сайлов комиссиясининг ваколатларини ҳам амалга оширади»;

4) [21-модда](http://lex.uz/ru/docs/4386848?ONDATE=26.06.2019%2000#4387737):

[биринчи қисмидаги](http://lex.uz/ru/docs/4386848?ONDATE=26.06.2019%2000#4387738) «маҳаллий Кенгашларга сайлов ўтказиш бўйича округ сайлов комиссияси эса тегишли вилоят, туман, шаҳар сайлов комиссияси томонидан» деган сўзлар «Халқ депутатлари вилоятлар ва Тошкент шаҳар Кенгашларига сайлов ўтказиш бўйича округ сайлов комиссияси эса тегишли вилоят, Тошкент шаҳар сайлов комиссияси томонидан» деган сўзлар билан алмаштирилсин;

[учинчи қисмидаги](http://lex.uz/ru/docs/4386848?ONDATE=26.06.2019%2000#4387740) «вилоят Кенгашига» деган сўзлар «вилоятлар ва Тошкент шаҳар Кенгашларига» деган сўзлар билан алмаштирилсин;

[тўртинчи қисми](http://lex.uz/ru/docs/4386848?ONDATE=26.06.2019%2000#4387741) қуйидаги таҳрирда баён этилсин:

«Халқ депутатлари туман, шаҳар (бундан халқ депутатлари Тошкент шаҳар Кенгаши мустасно) Кенгашига сайлов ўтказиш бўйича округ сайлов комиссиялари тузилмайди»;

5) [22-модда](http://lex.uz/ru/docs/4386848?ONDATE=26.06.2019%2000#4387743):

[саккизинчи хатбошиси](http://lex.uz/ru/docs/4386848?ONDATE=26.06.2019%2000#4387752) чиқариб ташлансин;

[тўққизинчи — ўн тўртинчи хатбошилари](http://lex.uz/ru/docs/4386848?ONDATE=26.06.2019%2000#4387753) тегишинча саккизинчи — ўн учинчи хатбошилар деб ҳисоблансин;

[ўн биринчи хатбошисидаги](http://lex.uz/ru/docs/4386848?ONDATE=26.06.2019%2000#4387756) «туман, шаҳар» деган сўзлар «Тошкент шаҳар» деган сўзлар билан алмаштирилсин;

6) 25-модданинг [учинчи қисми](http://lex.uz/ru/docs/4386848?ONDATE=26.06.2019%2000#4387780) қуйидаги таҳрирда баён этилсин:

«Участка сайлов комиссияси аъзоларининг ярмидан кўпи битта ташкилотдан тавсия этилиши мумкин эмас, бундан Ўзбекистон Республикасининг чет давлатлардаги дипломатик ва бошқа ваколатхоналари ҳузурида, ҳарбий қисмларда, санаторийларда ва дам олиш уйларида, касалхоналарда ҳамда бошқа стационар даволаш муассасаларида, қамоқда сақлаш ва озодликдан маҳрум қилиш жойларида ташкил этилган участка сайлов комиссиялари мустасно»;

7) 27-модданинг [олтинчи қисмидаги](http://lex.uz/ru/docs/4386848?ONDATE=26.06.2019%2000#4388257) «Ўзбекистон Республикасининг чет давлатлардаги дипломатик ва бошқа ваколатхоналари ҳузурида» деган сўзлар чиқариб ташлансин;

8) қуйидаги мазмундаги 271-модда билан тўлдирилсин:

**«271-модда. Чет давлатларда турган фуқароларни сайловчилар рўйхатларига киритиш**

Ўзбекистон Республикасининг чет давлатлардаги дипломатик ва бошқа ваколатхоналари ҳузурида тузилган сайлов участкаларида сайловчиларнинг рўйхатлари мазкур муассасалар бошлиқлари томонидан тақдим этилган маълумотлар асосида тузилади.

Ўзбекистон Республикасининг чет давлатлардаги дипломатик ва бошқа ваколатхоналари ҳузурида тузилган участка сайлов комиссиялари чет давлатларда турган фуқароларни сайловчилар рўйхати билан танишиш усули, жойи ва вақти тўғрисида хабардор қилади.

Чет давлатларда турган фуқаролар Ўзбекистон Республикасининг чет давлатлардаги дипломатик ва бошқа ваколатхоналари ҳузурида тузилган участка сайлов комиссияларига уларни сайловчилар рўйхатига киритиш тўғрисида сайловдан ўн беш кун олдин ёзма шаклда ёки Ўзбекистон Республикаси Ташқи ишлар вазирлигининг расмий веб-сайти орқали электрон шаклда мурожаат қилиши мумкин.

Ўзбекистон Республикасининг чет давлатлардаги дипломатик ва бошқа ваколатхоналари ҳузурида тузилган участка сайлов комиссиялари чет давлатларда турган фуқароларнинг уларни сайловчилар рўйхатига киритиш тўғрисидаги мурожаатида кўрсатилган шахсга доир маълумотларни текширади ва фуқарони сайловчилар рўйхатига киритиш ҳақидаги масалани ҳал қилади.

Ўзбекистон Республикасининг чет давлатлардаги дипломатик ва бошқа ваколатхоналари ҳузурида тузилган участка сайлов комиссиялари сайловчилар рўйхатига киритилган фуқаролар ҳақидаги маълумотларни Ўзбекистон Республикаси Ташқи ишлар вазирлигига тақдим этади.

Ўзбекистон Республикаси Ташқи ишлар вазирлиги сайловчилар рўйхатига киритилган фуқаролар ҳақидаги маълумотларни Ўзбекистон Республикаси Вазирлар Маҳкамаси ҳузуридаги Давлат персоналлаштириш марказига Сайловчиларнинг ягона электрон рўйхатига тегишли тузатишлар киритиш учун тақдим этади»;

9) [29-модданинг](http://lex.uz/ru/docs/4386848?ONDATE=26.06.2019%2000#4388276):

[биринчи қисми](http://lex.uz/ru/docs/4386848?ONDATE=26.06.2019%2000#4388278) қуйидаги мазмундаги жумла билан тўлдирилсин:

«Чет давлатларда турган фуқароларга сайловчилар рўйхатидаги ўзига тегишли маълумотлар билан танишиш имконияти Ўзбекистон Республикаси Ташқи ишлар вазирлиги, Ўзбекистон Республикасининг чет давлатлардаги дипломатик ва бошқа ваколатхоналари расмий веб-сайтлари орқали ҳам таъминланади»;

[бешинчи қисмидаги](http://lex.uz/ru/docs/4386848?ONDATE=26.06.2019%2000#4388285) «уч кун» деган сўзлар «беш кун» деган сўзлар билан алмаштирилсин;

10) 31-модданинг [олтинчи қисми](http://lex.uz/ru/docs/4386848?ONDATE=26.06.2019%2000#4388360) қуйидаги таҳрирда баён этилсин:

«Сайлов бюллетенларини Брайль алифбоси асосида тўлдириш учун трафаретлар тайёрланиши мумкин»;

11) [32-модда](http://lex.uz/ru/docs/4386848?ONDATE=26.06.2019%2000#4388361):

қуйидаги мазмундаги иккинчи қисм билан тўлдирилсин:

«Ўзбекистон Республикасининг чет давлатлардаги дипломатик ва бошқа ваколатхоналари ҳузурида тузилган сайлов участкаларидаги сайловчилар сони ҳақида Ўзбекистон Республикаси Ташқи ишлар вазирлиги томонидан тақдим этилган маълумотлар асосида Марказий сайлов комиссияси сайлов бюллетенларининг тайёрланиши ва етказиб берилишини таъминлайди»;

[иккинчи қисми](http://lex.uz/ru/docs/4386848?ONDATE=26.06.2019%2000#4388363) учинчи қисм деб ҳисоблансин;

12) [33-модда](http://lex.uz/ru/docs/4386848?ONDATE=26.06.2019%2000#4388410):

[иккинчи қисмидаги](http://lex.uz/ru/docs/4386848?ONDATE=26.06.2019%2000#4388414) «ўн беш кун» деган сўзлар «ўн кун» деган сўзлар билан алмаштирилсин;

қуйидаги мазмундаги олтинчи қисм билан тўлдирилсин:

«Кузатувчилар ҳарбий қисмларда, қамоқда сақлаш ва озодликдан маҳрум этиш жойларида тузилган сайлов участкаларига бориши ҳақида камида уч кун олдин участка сайлов комиссиясини хабардор қилиши керак»;

13) 41-модданинг [иккинчи қисмидаги](http://lex.uz/ru/docs/4386848?ONDATE=26.06.2019%2000#4388508) «сайловни ўтказиш учун ажратиладиган маблағлар ҳисобидан» деган сўзлар чиқариб ташлансин;

14) [42-модда](http://lex.uz/ru/docs/4386848?ONDATE=26.06.2019%2000#4388513) қуйидаги мазмундаги тўртинчи қисм билан тўлдирилсин:

«Номзод сайловга қадар вафот этган, сайлов ҳуқуқидан маҳрум бўлган ёхуд номзодликдан чақириб олинган тақдирда нашр этилган сайлов бюллетенларидан ушбу номзоднинг фамилияси, исми ва отасининг исми ёзилган сатр ўчирилади. Муддатидан олдин овоз бериш жараёнида бундай номзодни ёқлаб берилган овозлар участка сайлов комиссиялари томонидан овозларни санаб чиқиш чоғида ҳақиқий эмас деб топилади»;

15) [44-модда](http://lex.uz/ru/docs/4386848?ONDATE=26.06.2019%2000#4388549) қуйидаги мазмундаги бешинчи ва олтинчи қисмлар билан тўлдирилсин:

«Қуйидагиларнинг сайловолди ташвиқотини олиб бориши тақиқланади:

давлат ҳокимияти ва бошқаруви органлари, маҳаллий давлат ҳокимияти органлари раҳбарларининг;

Ўзбекистон Республикаси Қуролли Кучлари ҳарбий хизматчиларининг, Ўзбекистон Республикаси Давлат хавфсизлик хизмати, бошқа ҳарбийлаштирилган бўлинмалар, ҳуқуқни муҳофаза қилувчи органлар ходимларининг, судьяларнинг;

сайлов комиссиялари аъзоларининг;

диний ташкилотлар профессионал хизматчиларининг.

Давлат ҳокимияти ва бошқаруви органларининг, маҳаллий ижро этувчи ҳокимият органларининг мансабдор шахсларига ўз мансаб ва хизмат мавқеидан сайловолди ташвиқоти вақтида ҳар қандай сиёсий партиянинг ёки номзоднинг фойдасига ёхуд унга қарши фойдаланиши тақиқланади»;

16) 46-модданинг [бешинчи қисми](http://lex.uz/ru/docs/4386848?ONDATE=26.06.2019%2000#4388570) қуйидаги таҳрирда баён этилсин:

«Ташвиқот мақсадида оммавий ахборот воситаларидан бепул фойдаланиш тартиби, ҳажми ва вақти сиёсий партияларнинг фикрини инобатга олган ҳолда тегишли сайлов комиссияси томонидан белгиланади»;

17) 48-модданинг [иккинчи қисмидаги](http://lex.uz/ru/docs/4386848?ONDATE=26.06.2019%2000#4388579) «мазкур комиссиялар бу ҳақда сайловчиларни олдиндан хабардор қилади» деган сўзлар чиқариб ташлансин;

18) 50-модданинг [биринчи қисми](http://lex.uz/ru/docs/4386848?ONDATE=26.06.2019%2000#4388624):

қуйидаги мазмундаги олтинчи хатбоши билан тўлдирилсин:

«сайлов қутилари»;

[олтинчи — ўн тўртинчи хатбошилари](http://lex.uz/ru/docs/4386848?ONDATE=26.06.2019%2000#4388629) тегишинча еттинчи — ўн бешинчи хатбошилар деб ҳисоблансин;

19) [51-модда](http://lex.uz/ru/docs/4386848?ONDATE=26.06.2019%2000#4388639):

қуйидаги мазмундаги иккинчи қисм билан тўлдирилсин:

«Ўзбекистон Республикасининг чет давлатлардаги дипломатик ва бошқа ваколатхоналари ҳузурида тузилган сайлов участкаларида овоз бериш сайлов куни ушбу сайлов участкалари жойлашган ердаги маҳаллий вақт билан соат 8.00 дан 20.00 гача ўтказилади»;

[иккинчи](http://lex.uz/ru/docs/4386848?ONDATE=26.06.2019%2000#4388641) ва [учинчи қисмлари](http://lex.uz/ru/docs/4386848?ONDATE=26.06.2019%2000#4388774) тегишинча учинчи ва тўртинчи қисмлар деб ҳисоблансин;

20) 54-модда учинчи қисми иккинчи хатбошисининг ўзбекча [матни](http://lex.uz/ru/docs/4386848?ONDATE=26.06.2019%2000#4388661) «овоз бериш» деган сўзлардан кейин «учун» деган сўз билан тўлдирилсин;

21) қуйидаги мазмундаги 561-модда билан тўлдирилсин:

**«561-модда. Сайловчининг чет давлатда турган жойида овоз бериш**

Ўзбекистон Республикасининг халқаро шартномаларига ва чет давлатларнинг ваколатли давлат ҳокимияти органлари билан келишувларга мувофиқ чет давлатларнинг аҳоли зич жойлашган ҳудудларда муддатидан олдин овоз бериш сайловчининг турган жойида ўтказилиши мумкин.

Ўзбекистон Республикасининг чет давлатдаги дипломатик ва бошқа ваколатхонаси ҳузурида тузилган участка сайлов комиссияси сайловчиларнинг турган жойида овоз бериш вақти ҳамда жойи тўғрисида қарор қабул қилади ва бу ҳақда сайловчиларни, кузатувчиларни оммавий ахборот воситалари орқали хабардор этади.

Сайловчиларнинг турган жойида овоз бериш Ўзбекистон Республикасининг чет давлатдаги дипломатик ва бошқа ваколатхонаси ҳузурида тузилган участка сайлов комиссиясининг камида икки нафар аъзоси ҳозирлигида ўтказилади.

Овоз бериш тугаганидан кейин участка сайлов комиссияси аъзолари кўчма овоз бериш қутисини очади, унинг ичидаги сайлов бюллетенларини санамасдан махсус қопга жойлайди, қопни сурғучлайди ва бу ҳақда далолатнома тузади.

Сайлов бюллетенлари солинган қоп сурғучланган ҳолда далолатнома билан бирга сайлов участкасига олиб борилади ва сайлов куни овозларни санаб чиқиш жараёни бошлангунига қадар сақланади»;

22) [57-модданинг](http://lex.uz/ru/docs/4386848?ONDATE=26.06.2019%2000#4388673):

[иккинчи қисмидаги](http://lex.uz/ru/docs/4386848?ONDATE=26.06.2019%2000#4388675) «тегишли округ сайлов комиссияси» деган сўзлар «Марказий сайлов комиссияси, вилоят, туман, шаҳар сайлов комиссиялари» деган сўзлар билан алмаштирилсин;

[бешинчи қисмидаги](http://lex.uz/ru/docs/4386848?ONDATE=26.06.2019%2000#4388678) «ва овоз берувчининг имзоси» деган сўзлар чиқариб ташлансин;

23) 58-модданинг [олтинчи қисми](http://lex.uz/ru/docs/4386848?ONDATE=26.06.2019%2000#4388694) «округ сайлов комиссиясига» деган сўзлардан кейин «халқ депутатлари туман, шаҳар Кенгашларига сайловда эса тегишли туман, шаҳар (бундан Тошкент шаҳар сайлов комиссияси мустасно) сайлов комиссияларига» деган сўзлар билан тўлдирилсин;

24) 86-модданинг [матнидаги](http://lex.uz/ru/docs/4386848?ONDATE=26.06.2019%2000#4389449) «ўн кун» деган сўзлар «беш кун» деган сўзлар билан алмаштирилсин;

25) 95-модданинг [учинчи қисми](http://lex.uz/ru/docs/4386848?ONDATE=26.06.2019%2000#4389668) қуйидаги мазмундаги учинчи ва тўртинчи қисмлар билан алмаштирилсин:

«Округ бўйича сайлов натижалари округ сайлов комиссиясининг мажлисида аниқланади ва баённомага киритилади. Баённома комиссиянинг раиси, раис ўринбосари, котиби, бошқа аъзолари томонидан имзоланади ҳамда тегишли сайлов комиссиясига тақдим этилади. Мазкур баённоманинг кўчирма нусхаси ҳамма танишиб чиқиши учун дарҳол участка сайлов комиссияси биносига камида қирқ саккиз соат муддатга осиб қўйилади.

Халқ депутатлари туман, шаҳар (бундан Тошкент шаҳри мустасно) Кенгашларига округ бўйича сайлов натижаларини аниқлаш ушбу моддада белгиланган тартибда туман, шаҳар сайлов комиссияси томонидан амалга оширилади»;

26) [96-модда](http://lex.uz/ru/docs/4386848?ONDATE=26.06.2019%2000#4389669):

биринчи қисмининг [биринчи хатбошиси](http://lex.uz/ru/docs/4386848?ONDATE=26.06.2019%2000#4389672) қуйидаги таҳрирда баён этилсин:

«Марказий сайлов комиссияси, вилоят, Тошкент шаҳар сайлов комиссияси округ сайлов комиссияларининг ўзига келиб тушган баённомалари асосида, туман, шаҳар сайлов комиссияси эса ўзига келиб тушган участка сайлов комиссияларининг баённомалари асосида»;

[олтинчи қисмидаги](http://lex.uz/ru/docs/4386848?ONDATE=26.06.2019%2000#4389682) «ўн кун» деган сўзлар «беш кун» деган сўзлар билан алмаштирилсин;

[еттинчи қисмидаги](http://lex.uz/ru/docs/4386848?ONDATE=26.06.2019%2000#4389683) «ўн кун» деган сўзлар «беш кун» деган сўзлар билан алмаштирилсин;

27) [99-модда](http://lex.uz/ru/docs/4386848?ONDATE=26.06.2019%2000#4389737) қуйидаги мазмундаги тўртинчи ва бешинчи қисмлар билан тўлдирилсин:

«Сайлов комиссияларининг аъзоларига сайловга тайёргарлик кўриш ҳамда уни ўтказишга доир харажатлар сметасида кўрсатилган миқдорда транспорт, овқатланиш харажатларининг ва бошқа харажатларнинг ўрнини қоплаш мақсадида компенсация тўланади.

Сайлов комиссиясининг доимий иш жойига эга бўлмаган аъзоларига, шу жумладан пенсионерларга меҳнатга ҳақ тўлашнинг ягона тариф сеткасига мувофиқ иш ҳақи тўланади»;

28) 100-модданинг [иккинчи қисмидаги](http://lex.uz/ru/docs/4386848?ONDATE=26.06.2019%2000#4389745) «ва бошқа тегишли сайлов комиссиялари» деган сўзлар чиқариб ташлансин;

29) 102-модданинг [матнидаги](http://lex.uz/ru/docs/4386848?ONDATE=26.06.2019%2000#4389762) «ўн кун» деган сўзлар «беш кун» деган сўзлар билан алмаштирилсин;

30) қуйидаги мазмундаги 1021-модда билан тўлдирилсин:

**«1021-модда. Марказий сайлов комиссияси аъзоларининг транспортдан фойдаланиш ҳуқуқи**

Марказий сайлов комиссиясининг аъзоси аэропортлар ва аэровокзаллар, темир йўл вокзаллари ҳамда станцияларининг расмий шахслар ва делегацияларга хизмат кўрсатиш залларидан текин фойдаланиш ҳуқуқига эга.

Марказий сайлов комиссиясининг аъзоси ўз гувоҳномасини кўрсатганидан кейин темир йўл вокзаллари ва станцияларининг чипта сотадиган кассалари, фуқаро авиацияси агентлиги ёки аэропортлар унга поезд вагонидан, самолёт салонидан навбатсиз жой бериши шарт. Марказий сайлов комиссияси аъзоси Марказий сайлов комиссиясининг мажлисига бораётганда унга самолёт чиптаси парвоздан камида икки соат олдин, бошқа ҳолларда эса камида бир сутка олдин берилади».