

# ЎЗБЕКИСТОН РЕСПУБЛИКАСИ МАРКАЗИЙ САЙЛОВ КОМИССИЯСИНИНГ ҚАРОРИ

**№ 1067 2021 йил «14» апрель**

# Ўзбекистон Республикаси Президентлигига кўрсатилган номзодни қўллаб-қувватловчи имзоларни тўплаш ва имзо варақалари тўғри тўлдирилганлигини текшириш тартиби тўғрисидаги низомни тасдиқлаш ҳақида

Ўзбекистон Республикаси Сайлов кодексининг 14 ва 16-моддаларига мувофиқ, Ўзбекистон Республикаси Марказий сайлов комиссияси қарор қилади:

1. Ўзбекистон Республикаси Президентлигига кўрсатилган номзодни қўллаб-қувватловчи имзоларни тўплаш ва имзо варақалари тўғри тўлдирилганлигини текшириш тартиби тўғрисидаги низом иловага мувофиқ тасдиқлансин.
2. Ўзбекистон Республикаси Марказий сайлов комиссиясининг “Сиёсий партиялар томонидан имзоларни тўплаш ва имзо варақалари тўғри тўлдирилганлигини текшириш тартиби тўғрисидаги йўриқномани тасдиқлаш тўғрисида” 2016 йил 23 сентябрдаги 740-сон қарори ўз кучини йўқотган деб ҳисоблансин.
3. Ушбу қарор Ўзбекистон Республикаси Марказий сайлов комиссиясининг расмий веб-сайтида, шунингдек бошқа манбаларда эълон қилинсин.
4. Мазкур қарорнинг ижросини назорат қилиш Ўзбекистон Республикаси Марказий сайлов комиссияси раисининг ўринбосари Б. Кучкаров зиммасига юклансин.

# Раис З. Низамходжаев

Ўзбекистон Республикаси Марказий сайлов комиссиясининг

2021 йил 14 апрелдаги 1067-сон қарорига илова

# Ўзбекистон Республикаси Президентлигига кўрсатилган номзодни қўллаб-қувватловчи имзоларни тўплаш ва имзо варақалари тўғри тўлдирилганлигини текшириш тартиби тўғрисида низом

Мазкур Низом Ўзбекистон Республикаси Сайлов кодексининг (бундан буён матнда Сайлов кодекси деб юритилади) 38 ва 39-моддаларига мувофиқ сиёсий партиялар томонидан Ўзбекистон Республикаси Президентлигига кўрсатилган номзодни қўллаб-қувватловчи имзоларни тўплаш ва имзо варақалари (бундан буён матнда имзо варақалари деб юритилади) тўғри тўлдирилганлигини Ўзбекистон Республикаси Марказий сайлов комиссияси (бундан буён матнда МСК деб юритилади) томонидан текшириш тартибини белгилайди.

# I боб. Сиёсий партиялар томонидан имзолар тўплаш

1. Сайловда иштирок этишига ижозат берилган сиёсий партия Ўзбекистон Республикаси Президентлигига кўрсатилган номзодни (бундан буён матнда номзод деб юритилади) қўллаб-қувватлаб, Ўзбекистон Республикаси жами сайловчиларининг умумий сони камида бир фоизининг имзосини тўплаши керак.

Битта маъмурий-ҳудудий тузилмада (Қорақалпоғистон Республикаси, вилоят, Тошкент шаҳри) сиёсий партия тегишинча имзолар умумий сонининг кўпи билан саккиз фоизини тўплаши мумкин.

1. Сиёсий партия ўзининг ваколатли вакилига МСК томонидан рўйхатга олинганлик тўғрисида гувоҳнома берилганидан кейингина номзодни қўллаб-қувватлаш юзасидан сайловчиларнинг имзосини тўплашга ҳақли. Бу санага қадар тўпланган имзолар ҳисобга олинмайди.
2. Сайловчилар имзоларини тўплаш учун МСК сиёсий партиянинг ваколатли вакилига мазкур Низом иловасига мувофиқ намунадаги имзо варақаларининг бланкаларини беради. Имзо варақалари бланкалари МСК томонидан босмахона усулида, икки томонлама кўринишда тайёрланади. Имзо варақалари бланкалари ҳар бир сиёсий партияга Ўзбекистон Республикасининг барча сайловчилари умумий сонининг 1,4 фоизи ҳисобида берилади.

Сиёсий партиялар сўровига кўра, имзо тўплаш учун қўшимча имзо варақалари бланкалари берилиши мумкин.

1. Имзолар тўпланишини ташкил этиш учун сиёсий партияларнинг туман, шаҳар Кенгашлари ва ижроия қўмиталари аъзолари ёхуд партияларнинг туман, шаҳар ташкилотлари девони штатидаги ходимлари орасидан масъул шахслар тайинланади. Шунингдек, сиёсий партиялар бошланғич ташкилотлари раҳбарлари ҳам имзолар тўплашни уюштириши мумкин.
2. Сайловчилар битта ёки бир нечта номзодларни қўллаб-қувватлаб имзо қўйишга ҳақли.

Бунда сайловчи ўз фамилиясини, исмини, отасининг исмини, туғилган йилини (ёши ўн саккизда бўлса, қўшимча равишда туғилган куни ва ойини), яшаш жойи манзилини, паспорт ёҳуд идентификация ID-картасининг серияси ва тартиб рақамини, шунингдек имзо қўйган санани кўрсатади.

Мазкур маълумотлар қўлда ёзиб киритилади. Имзо варақасига ўз имзосини қўядиган сайловчи тўғрисидаги маълумотлар сайловчининг илтимосига кўра имзо тўплашни амалга ошираётган шахс томонидан киритилиши мумкин. Бироқ, имзони айнан сайловчининг ўзи қўяди.

1. Сайловчиларнинг имзосини тўплаш иш, хизмат, ўқиш, яшаш жойида, сайловолди тадбирларида, шунингдек ташвиқот юритиш ва имзо тўплаш қонун билан тақиқланмаган бошқа жойларда амалга оширилади.

Имзо тўплаётган шахс томонидан сайловчиларни мажбурлаш ва ўзига оғдириб олишнинг ҳар қандай шакли қонунда белгиланган жавобгарликка сабаб бўлади.

1. Имзо варақаси имзони тўплаган шахс томонидан ўз фамилияси, исми, отасининг исми кўрсатилган ҳолда имзоланади, шунингдек тегишли сиёсий партиянинг туман, шаҳар тузилмаси раҳбари томонидан муҳр босиб тасдиқланади.
2. Имзо тўплаш тамомланганидан сўнг сиёсий партиянинг ваколатли вакили Қорақалпоғистон Республикаси, вилоятлар ва Тошкент шаҳри бўйича алоҳида-алоҳида қилиб тикилган имзо варақаларини МСКга топширади.

# II боб. Имзо варақалари тўғри тўлдирилганлигини текшириш

1. МСКга текшириш учун жами сайловчилар умумий сонининг камида бир фоизи миқдорида имзолар тақдим этилиши лозим. Агар сиёсий партиялар томонидан жами сайловчилар умумий сонининг бир фоизидан кўпроқ имзолар тўпланган бўлса, қолган имзо варақалари сиёсий партияда заҳира сифатида қолдирилади.
2. Сиёсий партиялар тақдим этган имзо варақаларининг тўғри тўлдирилганлиги МСК томонидан беш кунлик муддатда текширилади.
3. МСК текширув ўтказиладиган вақт ва жой ҳақида сиёсий партияларни олдиндан хабардор қилади.
4. Сиёсий партияларнинг ваколатли вакиллари имзо варақалари тўғри тўлдирилганлигининг МСК томонидан текширилиши жараёнида иштирок этади.
5. МСК имзо варақалари тўғри тўлдирилганлигини текширувчи Эксперт гуруҳини (бундан буён матнда Эксперт гуруҳи деб юритилади) тузиши мумкин. Эксперт гуруҳи таркибига ички ишлар органларининг, адлия органларининг мутахассислари, шунингдек, хатшунос экспертлари, фуқаролик жамияти институтлари вакиллари жалб этилади.
6. Сайловчилар имзолари зарур сонининг камида ўн беш фоизи ва имзо варақаларига имзоларини қўйган сайловчилар тўғрисидаги тегишли маълумотлар текширилиши лозим.
7. Текшириш учун сайловчиларнинг ҳар бир номзодни қўллаб- қувватлаб берилган имзолари бир хил миқдорда, ҳар бир маъмурий-ҳудудий тузилмадан (Қорақалпоғистон Республикаси, вилоят, Тошкент шаҳридан) тенг нисбатда танлаб олинади.
8. Имзо варақаларини текширишда Эксперт гуруҳи аъзолари: касбий одоб қоидаларига риоя қилиши;

зиммасига юклатилган вазифаларни қонун ҳужжатларида ва ички ҳужжатларда белгиланган ўз лавозим ваколатлари доирасида холисона, виждонан, сифатли бажариши;

хабарлар ва хизмат ахборотини тақдим этиш бўйича МСКда белгиланган қоидаларга риоя қилиши керак.

1. Эксперт гуруҳи аъзолари имзо варақасининг тўғри тўлдирилганлигига, тузатишларга йўл қўйилганига, ўчириб ёзилган тузатишлар борлигига, турли шахслар томонидан тўлдирилганлигига, ўхшаш имзолар борлигига, тасдиқланган тузатишлар борлигига эътибор берган ҳолда ҳар бир имзо варақасини кўздан кечиради.
2. Визуал текширувда нуқсонлар ёки шубҳали ҳолатлар аниқланган имзо варақалари пухтароқ, шу жумладан махсус асбоблар ёрдамида текшириш учун саралаб олинади.
3. Қуйидаги имзолар ҳақиқий эмас деб топилади:

сиёсий партия ваколатли вакилига МСК томонидан рўйхатга олинганлик тўғрисида гувоҳнома берилгунга қадар тўпланган имзолар;

имзо варақасидаги сайловчи тўғрисидаги маълумотлар сайловчининг ўзи ёки сайловчилар имзоларини тўплаган масъул шахс томонидан киритилмасдан қўйилган имзолар;

сайлаш ҳуқуқига эга бўлмаган шахслар томонидан қўйилган имзолар;

имзо варақасида кўрсатилиши лозим бўлган маълумотлардан бирортаси кўрсатилмасдан қўйилган, шу жумладан санаси кўрсатилмасдан қўйилган имзолар;

бошқа шахснинг номидан қўйилган имзолар;

МСК томонидан берилган имзо варақаларидан бошқа имзо варақаларида қўйилган имзолар;

сайловчининг имзоси ва у ҳақда маълумотлар қалам ёки ёзув қуроли ҳисобланмайдиган бошқа воситалар билан киритилган имзолар;

имзо варақасида кўрсатилиши лозим бўлган маълумотларга тузатишлар киритилган ҳолда қўйилган имзолар, башарти ушбу тузатишлар сайловчи ёки имзо варақасини тасдиқловчи шахслар томонидан қўшимча имзо билан тасдиқланмаган бўлса.

1. Агар МСК томонидан танлаб олинган имзо варақаларининг чорак қисмидан кўпроғини текшириш натижасида имзо варақалари қонун бузилган ҳолда тузилганлиги аниқланса:

мазкур имзо варақалари сиёсий партиянинг ваколатли вакилига қайтарилади ва унга камчиликларни бартараф этиш учун икки кунлик муддат берилади;

сиёсий партия томонидан МСКга тақдим этилган барча имзо варақалари текширилади.

1. Сиёсий партиялар томонидан имзо варақаларидаги камчиликлар икки кунлик муддатда бартараф этилмаса ёхуд қўшимча имзо варақалари тақдим этилмаса, барча топширилган имзо варақаларидан ҳақиқий деб топилганлари инобатга олинади.
2. МСКга камчиликлари бартараф этилиб (қўшимча тўпланиб), тақдим этилган имзо варақалари тўлиқ текширилади ва уларнинг ҳақиқий деб топилганлари аниқланади.
3. Мазкур Низомнинг 20 ва 22-бандларида назарда тутилган олдиндан тақдим этилган ва қўшимча тақдим этилган имзо варақаларининг ҳақиқий деб топилганлари қўшилади.

Агар қўллаб-қувватловчи сайловчиларнинг имзолари сони жами сайловчилар умумий сонининг бир фоизидан яна оз бўлиб чиқса, мазкур имзо варақалари тўлиғича ҳақиқий эмас деб топилади ва МСК сиёсий партия томонидан кўрсатилган номзодни рўйхатга олишни рад этади.

1. Текширув якунлангач, номзодни ёқлаб берилган имзо варақаларини тақдим этган ҳар бир сиёсий партия бўйича Эксперт гуруҳи томонидан Имзо варақалари тўғри тўлдирилганлигини текшириш якунлари тўғрисида хулоса (бундан буён матнда Хулоса деб юритилади) тузилади. Унда қуйидагилар кўрсатилади:

сони;

сайловчилар имзолари қўйилган ва тақдим этилган имзо варақалари

сайловчиларнинг текширилган имзолари сони;

сайловчилар имзоларининг ҳақиқий эмас деб топилган сони.

1. Хулосанинг қаламда тўлдирилишига ва унга бирон-бир тузатишлар

киритилишига йўл қўйилмайди.

1. Хулосанинг нусхаси сиёсий партиянинг ваколатли вакилига берилади.
2. Эксперт гуруҳи хулосалари МСК томонидан тегишли қарор қабул қилиниши учун асос бўлиб хизмат қилади.
3. Имзоларни такроран текшириш Ўзбекистон Республикаси Президентлигига номзодни рўйхатга олишни рад этиш тўғрисида МСКнинг қарори қабул қилинганидан сўнг, Ўзбекистон Республикаси Олий судининг қарори асосида амалга оширилади.

# III боб. Якуний қоидалар

1. Эксперт гуруҳининг хулосаси асосида МСК Ўзбекистон Республикаси Сайлов кодексининг 64-моддасига мувофиқ қуйидагилардан бири тўғрисида қарор қабул қилади:

Номзодни рўйхатга олиш тўғрисида – сиёсий партия томонидан тақдим этилган ҳужжатлар қонун талабларига мувофиқ келса;

Номзодни рўйхатга олишни рад этиш тўғрисида - сиёсий партия томонидан тақдим этилган ҳужжатлар қонун талабларига мувофиқ келмаса.

1. МСКнинг қарорлари устидан ушбу қарорлар қабул қилинган кундан эътиборан беш кун ичида Ўзбекистон Республикаси Олий судига шикоят қилиниши мумкин.

Ўзбекистон Республикаси Президентлигига кўрсатилган номзодни қўллаб-қувватловчи имзоларни тўплаш ва имзо варақалари тўғри тўлдирилганлигини текшириш тартиби тўғрисидаги низомга

ИЛОВА

Олд томон

**Сиёсий партиянинг рамзи**

**Ўзбекистон Республикаси Президентлигига кўрсатилган номзодни кўллаб-қувватлашга доир**

**ИМЗО ВАРАҚАСИ**

*(имзолар тўпланган маъмурий-ҳудудий тузилма номи)*

Биз, қуйида имзо қўювчилар, дан

*(сиёсий партиянинг номи)*

Ўзбекистон Республикаси Президентлигига қўрсатилган номзод

ни қўллаб-қувватлаймиз:

(*номзоднинг фамилияси, исми ва отасининг исми*)

|  |  |  |  |  |  |
| --- | --- | --- | --- | --- | --- |
| **Т/р** | **Сайловчининг фамилияси, исми, отасининг исми** | **Туғулган йили *(агар 18 ёшда бўлса, туғулган ойи ва куни)*** | **Яшаш жойи *(манзили)*** | **Паспорт ёки ID-карта серияси ва тартиб рақами** | **Шахсий имзо**  **ва имзо қўйилган сана** |
| **1.** |  |  |  |  |  |
| **2.** |  |  |  |  |  |
| **3.** |  |  |  |  |  |
| **4.** |  |  |  |  |  |
| **5.** |  |  |  |  |  |
| **6.** |  |  |  |  |  |
| **7.** |  |  |  |  |  |
| **8.** |  |  |  |  |  |
| **9.** |  |  |  |  |  |
| **10.** |  |  |  |  |  |
| **11.** |  |  |  |  |  |
| **12.** |  |  |  |  |  |
| **13.** |  |  |  |  |  |
| **14.** |  |  |  |  |  |
| **15.** |  |  |  |  |  |

Орқа томони

|  |  |  |  |  |  |
| --- | --- | --- | --- | --- | --- |
| **16.** |  |  |  |  |  |
| **17.** |  |  |  |  |  |
| **18.** |  |  |  |  |  |
| **19.** |  |  |  |  |  |
| **20.** |  |  |  |  |  |
| **21.** |  |  |  |  |  |
| **22.** |  |  |  |  |  |
| **23.** |  |  |  |  |  |
| **24.** |  |  |  |  |  |
| **25.** |  |  |  |  |  |
| **26.** |  |  |  |  |  |
| **27.** |  |  |  |  |  |
| **28.** |  |  |  |  |  |
| **29.** |  |  |  |  |  |
| **30.** |  |  |  |  |  |
| **31.** |  |  |  |  |  |
| **32.** |  |  |  |  |  |
| **33.** |  |  |  |  |  |
| **34.** |  |  |  |  |  |
| **35.** |  |  |  |  |  |
| **36.** |  |  |  |  |  |
| **37.** |  |  |  |  |  |
| **38.** |  |  |  |  |  |
| **39.** |  |  |  |  |  |
| **40.** |  |  |  |  |  |

**Тўпланган имзоларнинг умумий сони**

(*сайловчилар имзосини тўплаган шахс Ф.И.О., яшаш жойи манзили,*

*паспорти ёки ID-картасининг серияси ва тартиб рақами***,** *имзоси*)

М.Ў.

Имзо варақасини тасдиқлайман

*(сиёсий партия туман, шаҳар бўлинмаси раҳбарининг Ф.И.О. ва имзоси)*